yuzvendra chahal 22/5 | Navbharat Times Photogallery
ELECTION_TOPBAND_1585676020628
yuzvendra chahal 22/5
चहल ने चौंकाया
अभी स्कोर 51 रन तक पहुंचा ही था कि चहल ने क्विंटन डि कॉक (20) को चलता कर दिया। करियर का सिर्फ तीसरा वनडे ही खेल रहे कप्तान (चोटिल डु प्लेसिस की जगह) मार्करम कुलदीव यादव के शिकार बने। वह 8 रन बना सके। इसी ओवर में कुलदीप ने डेविड मिलर को खाता खोलने से पहले ही अजिंक्य रहाणे के हाथों कैच आउट करा दिया। अब टीम का स्कोर 4 विकेट पर 51 रन हो गए। यह ओवर मैच का सबसे बड़ा टर्निंग पॉइंट रहा। अनुभवी ऑलराउंडर जेपी ड्यूमिनी (25) और खोया जोंडो (25) ने कुछ अच्छे शॉट्स जरूर लगाए, लेकिन बड़ी पारी नहीं खेल सके। इन दोनों का विकेट चहल के खाते में गया।
कुलदीप यादव कहां कम थे
इसके बाद बैटिंग करने आए कागिसो रबाडा को कुलदीप यादव ने पगबाधा आउट किया। वह सिर्फ 1 रन बना सके। क्रिस मॉरिस ने 14 रन की पारी खेली, जबकि मोर्ने मोर्कल ने 1 रन सके। इमरान ताहिर खाता नहीं खोल सके। भारतीय गेंदबाजों की घातक बोलिंग का अंदाजा इसी से लगाया जा सकता है कि साउथ अफ्रीका के 6 बल्लेबाज दहाई का आंकड़ा नहीं छू सके।
रोहित शर्मा 15 रन बनाकर हुए आउट
छोटे टारगेट का पीछा करने उतरी भारतीय टीम को पहला झटका रोहित शर्मा के रूप में लगा। वह सिर्फ 15 रन बनाकर रबाडा की बॉल पर आउट हुए, लेकिन इसके बाद भारत का कोई भी विकेट नहीं गिरा।
लंच ब्रेक ने चौंकाया
भारत ने 19 ओवर में 1 विकेट के नुकसान पर 117 रन बना लिए थे। टीम इंडिया जीत से सिर्फ दो रन ही दूर थी कि सभी खिलाड़ी पविलियन लौटने लगे। विराट कोहली फील्ड अंपायर से बात करते देखे गए। किसी को समझ नहीं आ रहा था कि आखिर अचानक ऐसा क्या हुआ कि खिलाड़ी मैच खत्म होने से पहले ही वापस जा रहे हैं। बारिश भी नहीं हो रही, लेकिन कुछ ही देर में समझ आ गया कि लंच ब्रेक हुआ है। दरअसल, साउथ अफ्रीका के जल्दी ऑलआउट होने की वजह से भारत को समय से पहले ही बैटिंग करने आना पड़ा था।
विराट ने पूरी की औपचारिकता
20वें ओवर में जब टीम वापस लौटी तो महज औपचारिकता ही बाकी थी। इमरान ताहिर द्वारा फेंके गए 21वें ओवर की तीसरी बॉल पर विराट ने 2 रन बनाते हुए 9 विकेटों की जीत भारत की झोली में डाली दी। यह विकेटों के लिहजा से भारत की साउथ अफ्रीका पर सबसे बड़ी जीत रही। विराट ने 50 गेंदों में नॉट आउट 46 रन बनाए, जबकि शिखर 56 गेंदों में 51 रन बनाकर नॉट आउट रहे।